**Valentin Aleksandrovitsj Serov** (russisk: Валентин Александрович Серов, født 7. januarjul./ 19. januar 1865greg. død 22. novemberjul./ 5. desember 1911greg.) var en russisk kunstmaler, grafiker og portrettmaler. Han blir regnet som representant for de russiske jugendstilmalerne.

Yngre år
--------

Serov vokste opp i en kunstnerfamilie i St. Petersburg, både faren Aleksandr Serov og moren var komponister. Etter at han hadde gått en kort stund på gymnaset, fikk han rettledning i tegning og maling av Ilja Repin i årene 1878 og 1879, både i Paris og i Moskva. I tiden mellom 1880 og 1885 gikk han i lære på Det keiserlige kunstakademiet i hjembyen, hos Pavel Tsjistjakov. Repin og Tsjistjakov hadde stor innvirkning på hans tidlige verk. Større påvirkning på hans kunst kom likevel gjennom verk av de gamle mestrene, som Serov lærte å kjenne i museer i Russland og Vest-Europa. Han forlot akademiet med en sølvmedalje og begynte å arbeide som selvstendig kunstmaler.

Et av Serovs fremste verk fra hans tidlige kunstnarår er «Jenta med ferskner» (Девочка с персиками) (1887), som i dag er utstilt i Tretjakovgalleriet i Moskva. Dette bildet er et av de tidligste russiske impresjonist-verkene.

Portrettmaling
--------------

«Maria Jermolova», 1905
«Jenta med ferskner», 1887
Fra 1890 av vendte Serov hovedoppmerksomheten sin mot maling av portretter. I de kommende årene malte han mange samtidige landsmenn. Han var særlig interessert i skuespillere, kunstmalere og forfattere. Blant de man finner portretter av er for eksempel Isaak Levitan (1893), Nikolaj Leskov (1894) samt Nikolaj Rimskij-Korsakov, som han portretterte i 1898. Disse portrettene er i dag utstilt i Tretjakovgalleriet.

I 1894 ble Serov med i Peredvizjniki-bevegelsen. På samme tid begynte han i stadig større grad å male familieportretter, hovedsakelig av barn og kvinner. Gjennom sine barneportretter prøvde han å fange det spontane og likefremme i øyeblikket. Han forsøkte å oppnå dette ved å fremheve mimikk og posering. Et ypperlig eksempel på dette ser man i portrettet «Barn» (Дети) fra 1899, og i «Mika Morosov» (Мика Морозов), malt i 1901.

I perioden fra 1890 til begynnelsen av det 20. århundre laget Serov også mange landskapsmalerier. Han underviste ved Moskvas skole for maling, skulptur og arkitektur i årene fra 1897 til 1909.

Senere år
---------

Etter hundreårsskiftet konsentrerte Serov seg ennå mer om portrettmaling. Han skapte i 1904 et portrett av Maksim Gorkij som i dag er å se i Gorkij-museet i Moskva. Et portrett av Maria Jermolova, samt en kulltegning av Fjodor Sjaljapin viser trekk av mer dramatisering i personskildringene.

I sine senere kunstnerår varierte Serov med forskjellige maleteknikker, blant annet vannfarger, pastellfarger, litografi mm. Gjennom disse teknikkene ble formem på portrettene mer og mer forfinet. Dette kommer klarest frem i portrettene av Vasilij Katsjalov og Tamara Karsavina, og i tallrike figurer hentet fra Ivan Krylovs fabler. Disse verkene ble til i årene 1908 til 1911.

I sine siste leveår viet han seg ellers til fremstillinger av tema fra klassisk mytologi.

Serov døde i Moskva.

Galleri
-------

* Portrett av Emanuel Nobel, 1881Portrett av Emanuel Nobel, 1881
* Pavel Chistyakov, 1881Pavel Chistyakov, 1881
* «Domotkanovo», 1886«Domotkanovo», 1886
* Komponist Alexander Serov (faren), 1887–1888Komponist Alexander Serov (faren), 1887–1888
* Portrett av den italienske sangeren Angelo Masini 1890Portrett av den italienske sangeren Angelo Masini 1890
* Nikolai Leskov, 1894Nikolai Leskov, 1894
* «Kroningen av Nikolaj II av Russland»«Kroningen av Nikolaj II av Russland»
* Portrett av Nikolaj Rimskij-Korsakov 1898Portrett av Nikolaj Rimskij-Korsakov 1898
* S.M. Botkina, 1899S.M. Botkina, 1899
* «Barn», 1899«Barn», 1899
* Portrett av Isaac Levitan 1893Portrett av Isaac Levitan 1893
* Portrett av Ida Rubinstein 1910Portrett av Ida Rubinstein 1910

Referanser
----------

1. 1 2   Internet Speculative Fiction Database, oppført som Walentin Alexandrowitsch Serow, ISFDB forfatter-ID 264002, besøkt 9. oktober 2017[Hentet fra Wikidata]
2. ↑   Le Delarge, oppført som Valentin SEROV, Delarge-ID 31201\_artiste\_SEROV\_Valentin, besøkt 9. oktober 2017[Hentet fra Wikidata]
3. ↑   Find a Grave, Find a Grave 15145836, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w63g71w9, besøkt 9. oktober 2017[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Серов Валентин Александрович, besøkt 28. september 2015[Hentet fra Wikidata]
6. ↑   Archive of Fine Arts, cs.isabart.org, abART person-ID 59635, besøkt 1. april 2021[Hentet fra Wikidata]
7. ↑   Serov, Valentin[Hentet fra Wikidata]
8. ↑   Brockhaus Enzyklopädie, oppført som Walentin Alexandrowitsch Serow, Brockhaus Online-Enzyklopädie-id serow-walentin-alexandrowitsch, besøkt 9. oktober 2017[Hentet fra Wikidata]
9. ↑   Wikipedia på estisk[Hentet fra Wikidata]

Eksterne lenker
---------------

* Biografi hos Russian Paintings

Portal: Kunst

| * v
* d
* r
Peredvizjniki |
| --- |
| Abram Arkhipov **·**  Nikolaj Ge **·** Nikolaj Jarosjenko **·** Nikolaj Kasatkin **·** Ivan Kramskoj **·** Arkhip Kuindzji **·** Isaak Levitan **·** Rafail Levitskij **·** Vladimir Makovskij **·** Vasilij Maksimov **·** Grigorij Mjasojedov **·** Leonid Pasternak **·** Vasilij Perov **·** Vasilij Polenov **·** Illarion Prjanisjnikov **·** Ilja Repin **·** Andrej Rjabusjkin **·** Konstantin Savitskij **·** Aleksej Savrasov **·** Valentin Serov **·** Emily Shanks **·** Ivan Sjisjkin **·** Vasilij Surikov **·** Apollinarij Vasnetsov **·** Viktor Vasnetsov |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** RLS **·** BNE **·** CiNii **·** MusicBrainz **·** Discogs
 |